25. juuni 2024 nr

**Piirilinna detailplaneeringu vastuvõtmine ja**

**avalikule väljapanekule suunamine**

Mulgi Vallavolikogu algatas 29.08.2023 otsusega nr 135 detailplaneeringu Kõvakülas Piirilinna (katastritunnus 60002:003:0055) kinnistul. Otsust täiendati Mulgi Vallavolikogu 28.11.2023 otsusega nr 154.

Detailplaneeringu eesmärk on kaubandushoone ja seda teenindavate infrastruktuuride rajamine ning kinnistu sihtotstarbe muutmine. Planeeringuala suurus on ligikaudu 11 592 m2. Piirilinna katastriüksuse sihtostarve on maatulundusmaa. Detailplaneering on üldplaneeringut muutev.

Tulenevalt planeerimisseaduse § 124 lõikest 6 koostas Lemma OÜ keskkonnamõju strateegilise hindamise eelhinnangu (KSH), mille Mulgi Vallavalitsus saatis Keskkonnaametile seisukoha saamiseks. Keskkonnaameti seisukoha järgi ei ole KSH algatamine vajalik. Mulgi Vallavolikogu 29.08.2023 otsusega nr 135 jäeti keskkonnamõju strateegiline hindamine algatamata, kuna eeldatavalt ei kaasne kavandatava tegevuse elluviimisega vahetut või kaudset mõju, mis võiks ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervist ja heaolu, kultuuripärandit või vara vastavalt eelhinnangu aruande järeldustele.

Detailplaneeringu on koostanud Tartu Arhitektuuribüroo OÜ (töö nr DP16023, registrikood 10439501).

Planeeringuga olemasolevaid krundipiire ei muudeta. Piirilinna kinnistule soovitakse rajada 1-korruseline ca 1400 m² brutopinnaga kaubandushoone koos parklaga ning juurdepääsuteedega kaupluse hoonele. Detailplaneeringuga on määratud krundi hoonestusala, mille piires võib rajada ehitusõigusega määratud hoone. Täpne hoone asukoht ja sõiduautode parkimiskohtade arv täpsustatakse hoone projekteerimise käigus vastavalt standardile.  
Juurdepääs planeeringualale on kavandatud riigiteelt 54 Karksi-Nuia – Lilli tee. Jalakäijate

tee on planeeritud riigitee äärde planeeringuala poolsele küljele Metalli kinnistuni.

Kaubandushoone katusekatte materjaliks võib olla plekk, kivi või rullmaterjal. Välisviimistluseks on lubatud kasutada kivi, plekk, klaas, puit või fassaadiplaat. Katusekatte materjal ja välisviimistlusmaterjalid täpsustatakse hoone projekteerimise käigus. Värvilahenduses eelistada sooje värvitoone. Projekteerimisel tuleb arvestada, et hoonestus peab sobima naabruses olevate hoonetega. Planeeringuga ei ole ette nähtud maapinna olulist tõstmist.

Detailplaneeringu eelnõu avalik väljapanek toimus 08. märtsist 2024. a kuni 06. aprillini 2024. a.

Ettepanekute avalik arutelu toimus 24.04.2024, kus jäi arvestamata kergliiklustee asukoha ettepanek.

Vastavalt planeerimisseaduse § 85 lõikele 1 esitas vallavalitsus Piirilinna detailplaneeringu eelnõu koos KSH eelhinnanguga kooskõlastamiseks valitsusasutustele, kelle valitsemisalas olevaid küsimusi detailplaneering käsitleb ja detailplaneeringu alaga piirnevaid naabreid teavitati võimalusest avaldada arvamust detailplaneeringu kohta. Kooskõlastuse on andnud Transpordiamet, Keskkonnaamet, Põllumajandus- ja Toiduamet.

Piirilinna detailplaneeringu vastuvõtmisega kinnitab kohaliku omavalitsuse volikogu, et detailplaneering vastab õigusaktidele ning on koostatud vastavuses valla ruumilise arengu eesmärkidega.

Aluseks võttes eeltoodut ja kohaliku omavalitsuse korralduse seaduse § 22 lõike 1 punkti 32, planeerimisseaduse § 86, § 87 lõiget 1, § 88 lõiget 1 ja § 142 lõike 2 ja 3,

**Mulgi Vallavolikogu o t s u s t a b:**

1. Tunnistada nõuetele vastavaks ja võtta vastu Kõvakülas Piirilinna

detailplaneering (koostaja Tartu Arhitektuuribüroo OÜ, töö nr DP16023).

1. Vallavalitsusel korraldada Piirilinna detailplaneeringu avalik väljapanek

ajavahemikul **22.07.2024 kuni 22.08.2024** ja avaliku väljapaneku tulemuste avalik arutelu

45 päeva jooksul pärast avaliku väljapaneku lõppemist.

1. Otsus jõustub teatavakstegemisest.
2. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest

Arvo Maling

Volikogu esimees